6.4.2022
EL
Επίσημη Εφημερίδα της Ευρωπαϊκής Ένωσης
C 152/139
1.5.
Η ΕΟΚΕ επισημαίνει τον σημαντικό ρόλο των ανανεώσιμων πηγών ενέργειας, συμπεριλαμβανομένων των βιοκαυσίμων, ως άμεσα διαθέσιμης και ευλόγως τιμολογημένης λύσης, ιδίως για τα βαρέα επαγγελματικά οχήματα και τις οδικές εμπορευματικές μεταφορές μεγάλων αποστάσεων.
Πρέπει να δοθεί προσοχή στο αποτύπωμα αερίων του θερμοκηπίου όλων των εναλλακτικών και ανανεώσιμων καυσίμων.
1.6. Η αναβάθμιση του δικτύου ηλεκτροδότησης πρέπει να αποτελέσει άμεση προτεραιότητα, ώστε να διευκολυνθούν οι σταθμοί ταχείας φόρτισης, καθώς και η παραγωγή υδρογόνου και άλλων εναλλακτικών καυσίμων.
Επιπλέον, είναι αναγκαία η εγκατάσταση αμφίδρομων έξυπνων μετρητών που θα επιτρέπουν την αμφίδρομη ροή της ηλεκτρικής ενέργειας.
Οι απαιτήσεις σχεδιασμού και οι κανονιστικές απαιτήσεις πρέπει να επανεξεταστούν, ώστε να αποφευχθούν καθυστερήσεις στην αναβάθμιση του δικτύου. 1.7.
Η απαλλαγή των μεταφορών από τις ανθρακούχες εκπομπές συνδέεται καθοριστικά με την ταχεία αύξηση της παραγωγής πράσινης ηλεκτρικής ενέργειας.
Η ηλεκτροκίνηση συνιστά μια επιλογή που έχει νόημα από τη σκοπιά της πολιτικής για το κλίμα μόνον εάν χρησιμοποιεί πράσινη ηλεκτρική ενέργεια και, ως εκ τούτου, είναι απαραίτητη η αύξηση των επενδύσεων στην πράσινη ηλεκτρική ενέργεια.
Η Επιτροπή πρέπει να λαμβάνει υπόψη τα μοντέλα παραγωγών-καταναλωτών και να συμβάλλει εντατικότερα στην ανάπτυξή τους. 1.8.
Είναι αναγκαίο να στηριχθούν οι μαζικές δημόσιες επενδύσεις στην Ε & Α σε επιστημονικό και σε τεχνολογικό έργο για τη βελτίωση των συσσωρευτών, ιδίως όσον αφορά το μέγεθος, τη χωρητικότητα και τη διάρκεια λειτουργίας.
Εάν η έρευνα μπορέσει να επιτύχει μείωση της απαίτησης για λίθιο στους συσσωρευτές των οχημάτων, τότε θα μειώσει την εξάρτηση της ΕΕ από τις περιορισμένες παγκόσμιες προμήθειες που προέρχονται από χώρες εκτός της ΕΕ.
Η δυνατότητα αυτή θα βελτιώσει την ικανότητα της ΕΕ σε σχέση με την ταχεία απορρόφηση των ανανεώσιμων πηγών ενέργειας για τις μεταφορές, κάτι που θα έχει ως αποτέλεσμα τη βιώσιμη κινητικότητα.
Επίσης, υπάρχει επείγουσα ανάγκη για έρευνα και ανάπτυξη, καθώς και για τεχνολογικές εξελίξεις, ώστε να αξιολογηθούν και να προωθηθούν όλα τα πιθανά εναλλακτικά καύσιμα και να εξεταστούν όλοι οι τρόποι μεταφοράς.
Δεν θα ήταν συνετό να εξαρτάται κανείς από ένα μόνο σύστημα.
Ειδικότερα, θα πρέπει να διερευνηθεί το δυναμικό του πράσινου υδρογόνου. 1.9.
Οι καταναλωτές, στη συντριπτική πλειονότητά τους, θα πειστούν να αγοράσουν ηλεκτρικά οχήματα που λειτουργούν με συσσωρευτή μόνον όταν θα είναι βέβαιοι ότι έχουν εγκατασταθεί κατάλληλες υποδομές φόρτισης.
Ακόμη και οι καταναλωτές που σπάνια πραγματοποιούν μεγάλα ταξίδια πρέπει να έχουν τη διαβεβαίωση ότι μπορούν να διανύσουν μεγάλη απόσταση με ηλεκτρικό όχημα μπαταρίας, εάν χρειαστεί να το πράξουν.
Αυτός είναι και ο λόγος που ο εν λόγω κανονισμός είναι τόσο σημαντικός και πρέπει να εφαρμοστεί πλήρως σε ολόκληρη την ΕΕ. 1.10.
Η ΕΟΚΕ τονίζει τη ζωτική σημασία που έχει η πλήρης διαλειτουργικότητα των υποδομών σε ολόκληρη την ΕΕ.
Δεν μπορούμε να έχουμε μια κατάσταση στην οποία οι οδηγοί να είναι υποχρεωμένοι να μεταφέρουν διάφορους προσαρμογείς στα αυτοκίνητά τους, προκειμένου να χρησιμοποιήσουν τις υποδομές εναλλακτικών καυσίμων σε διάφορα κράτη μέλη. 1.11.
Η επιλογή του κωδικού QR (κωδικός ταχείας απόκρισης) για τις ad hoc πληρωμές δεν είναι ένα σύστημα πληρωμών που χρησιμοποιείται ευρέως στην ΕΕ, παρά τη δήλωση της Επιτροπής στο άρθρο 5 παράγραφος 2.
Η ΕΟΚΕ προβλέπει ότι η χρήση αυτής της επιλογής θα προκαλέσει προβλήματα προσβασιμότητας σε πολλές ομάδες χρηστών.
Η ΕΟΚΕ αντιτίθεται σε μια κατάσταση όπου η χρήση του κωδικού QR είναι η μόνη μέθοδος για την πραγματοποίηση μιας ad hoc πληρωμής.
Οι συσκευές ανάγνωσης καρτών πληρωμών πρέπει να είναι διαθέσιμες για όλες τις ad hoc πληρωμές. 1.12.
Η οδηγία για τις ανανεώσιμες πηγές ενέργειας προβλέπει μεθόδους υπολογισμού για τον προσδιορισμό των εκπομπών αερίων του θερμοκηπίου από διάφορα εναλλακτικά καύσιμα.
Ωστόσο, αυτοί οι υπολογισμοί επηρεάζουν ελάχιστα τις αγοραστικές αποφάσεις των πολιτών, δεδομένου ότι οι τιμές των εκπομπών αερίων του θερμοκηπίου που συνδέονται με τα οχήματα είναι ουσιαστικά ελάχιστα γνωστές και η επαλήθευση των δηλώσεων των κατασκευαστών και των πωλητών είναι ανεπαρκής.
Η κατάσταση αυτή πρέπει να διορθωθεί.
1.13. Η ΕΟΚΕ εκφράζει τη λύπη της για τη σχεδόν παντελή απουσία συζήτησης σχετικά με τη δυνητική συμβολή των πολιτών, των συνεταιρισμών, αλλά και των συνδικαλιστικών οργανώσεων και των εργοδοτών, παρά το γεγονός ότι ένας από τους στόχους της Ενεργειακής Ένωσης είναι να θέσει στο επίκεντρο τους πολίτες και παρότι γίνεται πλέον σαφές ότι μεγάλο μέρος των λειτουργιών φόρτισης των ηλεκτροκίνητων οχημάτων πραγματοποιείται στον τόπο κατοικίας ή εργασίας.
Ως εκ τούτου, η ΕΟΚΕ πιστεύει ότι απαιτείται μια νέα στρατηγική, η οποία θα ευθυγραμμίζεται καλύτερα με τον στόχο της Ευρωπαϊκής Ενεργειακής Ένωσης με επίκεντρο τον πολίτη, προκειμένου να ενθαρρυνθεί η μεγαλύτερη συμμετοχή των πολιτών, των συνεταιρισμών, των συνδικαλιστικών οργανώσεων και των εργοδοτών στη συνεργασία για την επιτάχυνση της απαλλαγής των μεταφορών από τις ανθρακούχες εκπομπές.
2.
Σύνοψη των προτάσεων της Ευρωπαϊκής Επιτροπής 2.1.
Η οικονομική και κοινωνική ευημερία των πολιτών της ΕΕ εξαρτάται από ένα αποδοτικό και αποτελεσματικό σύστημα κινητικότητας σε ολόκληρη την ΕΕ.